ciscoriordan/open-greek-corpus-annotations huggingface dataset:
novum-testamentum.epistula-juda 1.1
ΙΟΥΔΑΣ Ἰησοῦ Χριστοῦ δοῦλος , ἀδελφὸς δὲ Ἰακώβου , τοῖς ἐν θεῷ πατρὶ ἠγαπημένοις καὶ Ἰησοῦ Χριστῷ τετηρημένοις κλητοῖς ·
Lemmas: Ἰούδας Ἰησοῦς Χριστός δοῦλος (II) , ἀδελφός δέ Ἰάκωβος , ὁ ἐν θεός πατήρ ἀγαπάω καί Ἰησοῦς Χριστός τηρέω κλητός ·
novum-testamentum.epistula-juda 1.2
ἔλεος ὑμῖν καὶ εἰρήνη καὶ ἀγάπη πληθυνθείη .
Lemmas: ἔλεος σύ καί εἰρήνη καί ἀγάπη πληθύνω .
novum-testamentum.epistula-juda 1.3
Ἀγαπητοί , πᾶσαν σπουδὴν ποιούμενος γράφειν ὑμῖν περὶ τῆς κοινῆς ἡμῶν σωτηρίας ἀνάγκην ἔσχον γράψαι ὑμῖν παρακαλῶν ἐπαγωνίζεσθαι τῇ ἅπαξ παραδοθείσῃ τοῖς ἁγίοις πίστει .
Lemmas: ἀγαπητός , πᾶς σπουδή ποιέω γράφω σύ περί ὁ κοινός ἐγώ σωτηρία ἀνάγκη ἔχω γράφω σύ παρακαλέω ἐπαγωνίζομαι ὁ ἅπαξ παραδίδωμι ὁ ἅγιος πίστις .
novum-testamentum.epistula-juda 1.4
παρεισεδύησαν γάρ τινες ἄνθρωποι , οἱ πάλαι προγεγραμμένοι εἰς τοῦτο τὸ κρίμα , ἀσεβεῖς , τὴν τοῦ θεοῦ ἡμῶν χάριτα μετατιθέντες εἰς ἀσέλγειαν καὶ τὸν μόνον δεσπότην καὶ κύριον ἡμῶν Ἰησοῦν Χριστὸν ἀρνούμενοι .
Lemmas: παρεισδύω γάρ τὶς ἄνθρωπος , ὁ πάλαι προγράφω εἰς οὗτος ὁ κρίμα , ἀσεβής , ὁ ὁ θεός ἐγώ χάρις μετατίθημι εἰς ἀσέλγεια καί ὁ μόνος δεσπότης καί κύριος ἐγώ Ἰησοῦς Χριστός ἀρνέομαι .
novum-testamentum.epistula-juda 1.5
Ὑπομνῆσαι δὲ ὑμᾶς βούλομαι , εἰδότας ἅπαξ πάντα , ὅτι Κύριος λαὸν ἐκ γῆς Αἰγύπτου σώσας τὸ δεύτερον τοὺς μὴ πιστεύσαντας ἀπώλεσεν ,
Lemmas: ὑπομιμνῄσκω δέ σύ βούλομαι , οἶδα ἅπαξ πᾶς , ὅτι κύριος λαός ἐκ γῆ Αἴγυπτος σῴζω ὁ δεύτερος ὁ μή πιστεύω ἀπόλλυμι ,
novum-testamentum.epistula-juda 1.6
ἀγγέλους τε τοὺς μὴ τηρήσαντας τὴν ἑαυτῶν ἀρχὴν ἀλλὰ ἀπολιπόντας τὸ ἴδιον οἰκητήριον εἰς κρίσιν μεγάλης ἡμέρας δεσμοῖς ἀϊδίοις ὑπὸ ζόφον τετήρηκεν ·
Lemmas: ἄγγελος τέ ὁ μή τηρέω ὁ ἑαυτοῦ ἀρχή ἀλλά ἀπολείπω ὁ ἴδιος οἰκητήριον εἰς κρίσις μέγας ἡμέρα δεσμός ἀΐδιος ὑπό ζόφος τηρέω ·
novum-testamentum.epistula-juda 1.7
ὡς Σόδομα καὶ Γόμορρα καὶ αἱ περὶ αὐτὰς πόλεις , τὸν ὅμοιον τρόπον τούτοις ἐκπορνεύσασαι καὶ ἀπελθοῦσαι ὀπίσω σαρκὸς ἑτέρας , πρόκεινται δεῖγμα πυρὸς αἰωνίου δίκην ὑπέχουσαι .
Lemmas: ὡς Σόδομα καί Γόμορρα καί ὁ περί αὐτός πόλις , ὁ ὅμοιος τρόπος οὗτος ἐκπορνεύω καί ἀπέρχομαι ὀπίσω σάρξ ἕτερος , πρόκειμαι δεῖγμα πῦρ αἰώνιος δίκη ὑπέχω .
novum-testamentum.epistula-juda 1.8
Ὁμοίως μέντοι καὶ οὗτοι ἐνυπνιαζόμενοι σάρκα μὲν μιαίνουσιν , κυριότητα δὲ ἀθετοῦσιν , δόξας δὲ βλασφημοῦσιν .
Lemmas: ὁμοίως μέντοι καί οὗτος ἐνυπνιάζομαι σάρξ μέν μιαίνω , κυριότης δέ ἀθετέω , δόξα δέ βλασφημέω .
novum-testamentum.epistula-juda 1.9
Ὁ δὲ Μιχαὴλ ὁ ἀρχάγγελος , ὅτε τῷ διαβόλῳ διακρινόμενος διελέγετο περὶ τοῦ Μωυσέως σώματος , οὐκ ἐτόλμησεν κρίσιν ἐπενεγκεῖν βλασφημίας , ἀλλὰ εἶπεν Ἐπιτιμήσαι σοι Κύριος .
Lemmas: ὁ δέ Μιχαήλ ὁ ἀρχάγγελος , ὅτε ὁ διάβολος διακρίνω διαλέγομαι περί ὁ Μωϋσῆς σῶμα , οὐ τολμάω κρίσις ἐπιφέρω βλασφημία , ἀλλά λέγω ἐπιτιμάω σύ κύριος .
novum-testamentum.epistula-juda 1.10
Οὗτοι δὲ ὅσα μὲν οὐκ οἴδασιν βλασφημοῦσιν , ὅσα δὲ φυσικῶς ὡς τὰ ἄλογα ζῷα ἐπίστανται , ἐν τούτοις φθείρονται .
Lemmas: οὗτος δέ ὅσος μέν οὐ οἶδα βλασφημέω , ὅσος δέ φυσικῶς ὡς ὁ ἄλογος ζῷον ἐπίσταμαι , ἐν οὗτος φθείρω .
novum-testamentum.epistula-juda 1.11
οὐαὶ αὐτοῖς , ὅτι τῇ ὁδῷ τοῦ Καὶν ἐπορεύθησαν , καὶ τῇ πλάνῃ τοῦ Βαλαὰμ μισθοῦ ἐξεχύθησαν , καὶ τῇ ἀντιλογίᾳ τοῦ Κορὲ ἀπώλοντο .
Lemmas: οὐαί αὐτός , ὅτι ὁ ὁδός ὁ Κάϊν πορεύομαι , καί ὁ πλάνη ὁ Βαλαάμ μισθός ἐκχέω , καί ὁ ἀντιλογία ὁ Κόρε ἀπόλλυμι .
novum-testamentum.epistula-juda 1.12
οὗτοί εἰσιν οἱ ἐν ταῖς ἀγάπαις ὑμῶν σπιλάδες συνευωχούμενοι , ἀφόβως ἑαυτοὺς ποιμαίνοντες , νεφέλαι ἄνυδροι ὑπὸ ἀνέμων παραφερόμεναι , δένδρα φθινοπωρινὰ ἄκαρπα δὶς ἀποθανόντα ἐκριζωθέντα ,
Lemmas: οὗτος εἰμί ὁ ἐν ὁ ἀγάπη σύ σπιλάς συνευωχέομαι , ἀφόβως ἑαυτοῦ ποιμαίνω , νεφέλη ἄνυδρος ὑπό ἄνεμος παραφέρω , δένδρον φθινοπωρινός ἄκαρπος δίς ἀποθνῄσκω ἐκριζόω ,
novum-testamentum.epistula-juda 1.13
κύματα ἄγρια θαλάσσης ἐπαφρίζοντα τὰς ἑαυτῶν αἰσχύνας , ἀστέρες πλανῆται οἷς ὁ ζόφος τοῦ σκότους εἰς αἰῶνα τετήρηται .
Lemmas: κῦμα ἄγριος θάλασσα ἐπαφρίζω ὁ ἑαυτοῦ αἰσχύνη , ἀστήρ πλανήτης ὅς ὁ ζόφος ὁ σκότος εἰς αἰών τηρέω .
novum-testamentum.epistula-juda 1.14
Ἐπροφήτευσεν δὲ καὶ τούτοις ἕβδομος ἀπὸ Ἀδὰμ Ἑνὼχ λέγων Ἰδοὺ ἦλθεν Κύριος ἐν ἁγίαις μυριάσιν αὐτοῦ ,
Lemmas: προφητεύω δέ καί οὗτος ἕβδομος ἀπό Ἀδάμ Ἑνώχ λέγω ὁράω ἔρχομαι κύριος ἐν ἅγιος μυριάς αὐτός ,
novum-testamentum.epistula-juda 1.15
ποιῆσαι κρίσιν κατὰ πάντων καὶ ἐλέγξαι πάντας τοὺς ἀσεβεῖς περὶ πάντων τῶν ἔργων ἀσεβείας αὐτῶν ὧν ἠσέβησαν καὶ περὶ πάντων τῶν σκληρῶν ὧν ἐλάλησαν κατʼ αὐτοῦ ἁμαρτωλοὶ ἀσεβεῖς .
Lemmas: ποιέω κρίσις κατά πᾶς καί ἐλέγχω πᾶς ὁ ἀσεβής περί πᾶς ὁ ἔργον ἀσέβεια αὐτός ὅς ἀσεβέω καί περί πᾶς ὁ σκληρός ὅς λαλέω κατά αὐτός ἁμαρτωλός ἀσεβής .
novum-testamentum.epistula-juda 1.16
Οὗτοί εἰσιν γογγυσταί , μεμψίμοιροι , κατὰ τὰς ἐπιθυμίας αὐτῶν πορευόμενοι , καὶ τὸ στόμα αὐτῶν λαλεῖ ὑπέρογκα , θαυμάζοντες πρόσωπα ὠφελίας χάριν .
Lemmas: οὗτος εἰμί γογγυστής , μεμψίμοιρος , κατά ὁ ἐπιθυμία αὐτός πορεύομαι , καί ὁ στόμα αὐτός λαλέω ὑπέρογκος , θαυμάζω πρόσωπον ὠφέλεια χάριν .
novum-testamentum.epistula-juda 1.17
Ὑμεῖς δέ , ἀγαπητοί , μνήσθητε τῶν ῥημάτων τῶν προειρημένων ὑπὸ τῶν ἀποστόλων τοῦ κυρίου ἡμῶν Ἰησοῦ Χριστοῦ ·
Lemmas: σύ δέ , ἀγαπητός , μιμνῄσκω ὁ ῥῆμα ὁ προλέγω ὑπό ὁ ἀπόστολος ὁ κύριος ἐγώ Ἰησοῦς Χριστός ·
novum-testamentum.epistula-juda 1.18
ὅτι ἔλεγον ὑμῖν Ἐπʼ ἐσχάτου χρόνου ἔσονται ἐμπαῖκται κατὰ τὰς ἑαυτῶν ἐπιθυμίας πορευόμενοι τῶν ἀσεβειῶν .
Lemmas: ὅτι λέγω σύ ἐπί ἔσχατος χρόνος εἰμί ἐμπαίκτης κατά ὁ ἑαυτοῦ ἐπιθυμία πορεύομαι ὁ ἀσέβεια .
novum-testamentum.epistula-juda 1.19
Οὗτοί εἰσιν οἱ ἀποδιορίζοντες , ψυχικοί , πνεῦμα μὴ ἔχοντες .
Lemmas: οὗτος εἰμί ὁ ἀποδιορίζω , ψυχικός , πνεῦμα μή ἔχω .
novum-testamentum.epistula-juda 1.20
Ὑμεῖς δέ , ἀγαπητοί , ἐποικοδομοῦντες ἑαυτοὺς τῇ ἁγιωτάτῃ ὑμῶν πίστει , ἐν πνεύματι ἁγίῳ προσευχόμενοι ,
Lemmas: σύ δέ , ἀγαπητός , ἐποικοδομέω ἑαυτοῦ ὁ ἅγιος σύ πίστις , ἐν πνεῦμα ἅγιος προσεύχομαι ,
novum-testamentum.epistula-juda 1.21
ἑαυτοὺς ἐν ἀγάπῃ θεοῦ τηρήσατε προσδεχόμενοι τὸ ἔλεος τοῦ κυρίου ἡμῶν Ἰησοῦ Χριστοῦ εἰς ζωὴν αἰώνιον .
Lemmas: ἑαυτοῦ ἐν ἀγάπη θεός τηρέω προσδέχομαι ὁ ἔλεος ὁ κύριος ἐγώ Ἰησοῦς Χριστός εἰς ζωή αἰώνιος .
novum-testamentum.epistula-juda 1.22
Καὶ οὓς μὲν ἐλεᾶτε διακρινομένους σώζετε ἐκ πυρὸς ἁρπάζοντες ,
Lemmas: καί ὅς μέν ἐλεάω διακρίνω σῴζω ἐκ πῦρ ἁρπάζω ,
novum-testamentum.epistula-juda 1.23
οὓς δὲ ἐλεᾶτε ἐν φόβῳ , μισοῦντες καὶ τὸν ἀπὸ τῆς σαρκὸς ἐσπιλωμένον χιτῶνα .
Lemmas: ὅς δέ ἐλεάω ἐν φόβος , μισέω καί ὁ ἀπό ὁ σάρξ σπιλόω χιτών .
novum-testamentum.epistula-juda 1.24
Τῷ δὲ δυναμένῳ φυλάξαι ὑμᾶς ἀπταίστους καὶ στῆσαι κατενώπιον τῆς δόξης αὐτοῦ ἀμώμους ἐν ἀγαλλιάσει
Lemmas: ὁ δέ δύναμαι φυλάσσω σύ ἄπταιστος καί ἵστημι κατενώπιον ὁ δόξα αὐτός ἄμωμος ἐν ἀγαλλίασις
novum-testamentum.epistula-juda 1.25
μόνῳ θεῷ σωτῆρι ἡμῶν διὰ Ἰησοῦ Χριστοῦ τοῦ κυρίου ἡμῶν δόξα μεγαλωσύνη κράτος καὶ ἐξουσία πρὸ παντὸς τοῦ αἰῶνος καὶ νῦν καὶ εἰς πάντας τοὺς αἰῶνας · ἀμήν .
Lemmas: μόνος θεός σωτήρ ἐγώ διά Ἰησοῦς Χριστός ὁ κύριος ἐγώ δόξα μεγαλωσύνη κράτος καί ἐξουσία πρό πᾶς ὁ αἰών καί νῦν καί εἰς πᾶς ὁ αἰών · ἀμήν .